Okresná prokuratúra Michalovce 
Nám. Slobody 3, 071 01 Michalovce 1

Sp. zn. : 1 Pv 670/13/8807	Michalovce, 14.8.2015
EEČ : 2-66-321-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 334/2012 Zbierky zákonov a iné

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 11.11.2013, spisová značka 1 Pv 670/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 17. 07. 2013 v čase okolo 01.00 h po vzájomnej dohode spoločne prišli v obci Poruba pod Vihorlatom, okres XXXXX k areálu objektu XXXXX, ktorý má v súčasnosti v prenájme spol. XXXXX kde kliešťami prestrihli oplotenie zadnej časti areálu a cez takto vytvorený otvor v oplotení vnikli do areálu, kde kliešťami vypáčili plastové uzamykacie viečka na dvoch palivových nádržiach tam odstaveného kamióna zn. Volvo FH12, EVČ: XXXXX a hadicou postupne odčerpali do vopred pripravených troch plastových bandasiek 75 litrov motorovej nafty, pričom na spodnej časti nádrže uvoľnili odkaľovaciu skrutku, ktorú neskôr nedostatočne dotiahli, čo následne spôsobilo únik a znehodnotenie vytečenej motorovej nafty v celkovom množstve 425 litrov, čím takto pre spol. XXXXX XXXXX, XXXXX spôsobili na odcudzenej a znehodnotenej motorovej nafte škodu vo výške 679,51 € a poškodením zariadenia škodu vo výške 325,08 €, 

Uznesením prokurátora Okresnej prokuratúry XXXXX zo dňa 11.11.2013, spisová značka 1 Pv 670/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	
Uznesením prokurátora Okresnej prokuratúry XXXXX sp. zn. 1Pv 670/13-11 z 11. 11. 2013 bolo podľa § 216 ods. 1 písm. a), b), c) Tr. poriadku podmienečne zastavené trestné stíhanie vedené pre prečin krádeže podľa § 212 ods. 2 písm. a) Tr. zákona spáchaného v jednočinnom súbehu s prečinom poškodzovania cudzej veci podľa § 245 ods. 1 Tr. zákona formou spolupáchateľstva podľa § 20 Tr. zákona proti obvinenému XXXXX, na skutkovom základe uvedenom vo výroku citovaného uznesenia.   

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 18 mesiacov. Predmetné uznesenie sa stalo právoplatným dňa 19. 11. 2013.

Skúšobná doba pre podmienečné zastavenie trestného stíhania uplynula dňom 19. 05. 2015. 

Po uplynutí skúšobnej doby boli vyžiadané správy o povesti obvineného na zistenie, či sa tento nedopustil v jej priebehu protiprávnej činnosti a či viedol riadny život. Bol vyžiadaný aj aktuálny odpis registra trestov. Bolo preverované od poškodeného aj, či došlo v priebehu skúšobnej doby k úhrade škody v plnom rozsahu.    	

Bolo zistené, že obvinený XXXXX v priebehu skúšobnej doby viedol riadny život, nedopustil sa žiadneho trestného činu ani priestupku a uhradil poškodenej spoločnosti v plnom rozsahu aj škodu spôsobenú jej trestným činom a teda vyhovel podmienkam uvedeným v ustanovení § 217 ods. 1 Tr. poriadku. 

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.  

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor